V meste pod Urpínom zabojovalo v Participatívnom rozpočte 14 projektov.
Banskobystričania mohli hlasovať za projekty od 1.12. do 21.decembra do 12,00 hod. kedy bolo hlasovanie ukončené. Do hlasovania sa zapojilo 376 občanov mesta.
Prvé štyri projektové návrhy vďaka hlasujúcim postúpili do fázy realizácie. Medzi víťazné projetky patria Urpínske serpentíny II. kvetinový erb BB, obnova zábradlí a chodníkov, ktorý získal 162 hlasov. Taktiež sa bude realizovať projekt Radšej parkour a workout ako mobil v ruke, ktorý získal 120 hlasov . Na treťom mieste sa umiestnil projekt Pietne a pohrebné miesto pre nenarodené deti s počtom hlasov 111 a taktiež postúpil projekt Centrum Radvaň – brána k novým stretnutiam, ktorý podporilo 83 Banskobystričanov.
Ako uviedli na svojej stránke členovia Koordinačnej rady Participatívneho rozpočtu BB, "hlasovanie prebiehalo bez vážnejších problémov, zaznamenali len výpadok stránky na pár dní, ale aj tá nabehla nazad."
O ďalšom postupe budeme informovať začiatkom roka 2021.
zč, PR BB, foto: pf